Val Ferret

mini|right|240px|Sør for Val Ferret
Val Ferret er to dalar som går frå Col Ferret på grensa mellom Italia og Sveits, på sørsida av Mont Blanc-massivet. I nordaust går den sveitsiske dalen, som drenerer ut i Rhône, og i sørvest går den italienske dalen, som drenerer ut i Po.

Dei to dalane er knytte saman av ein fjellsti over Col Ferret. 

Sveitsiske Val Ferret
Dalen er omgjeve av høge fjell, særleg på vestsida (Mont Dolent, Tour Noir og andre toppar i Mont Blanc-massivet). 

Dei største landsbyane i Val Ferret er (frå toppen til botn)  Ferret, L'A Neuve, La Fouly, Prayon, Praz de Fort, Issert og Som la Proz, som alle ligg i kommunen Orsières. I alt bur det om lag 700 innbyggjarar i dalen. 

Italienske Val Ferret
Den italienske Val Ferret er den første dalen på venstresida av Val d'Aosta, like sør for Mont Blanc-massivet.

Frå Col Ferret (ved grensa), går dalen nedover, nedfor Pré de Bar-breen og dei tårnande Grandes Jorasses-toppane. Elva som renn gjennom dalen heiter Dora di Ferret (fransk Doire de Ferret), som nær La Palud (ved den italienske sida av Mont Blanc-tunnelen), renn saman med Dora di Veny som renn ned frå Val Veny til Dora Baltea, ei sideelv til Po. 

Dei største landsbyane er Arnouvaz, Planpincieux og La Palud, alle i kommunen Courmayeur.

Kjelder
Denne artikkelen bygger på «Val Ferret» frå ,  den 9. mars 2012.  


 Bakgrunnsstoff 

Kategori:Dalar i Sveits
Kategori:Geografi i Valais
Kategori:Dalar i Italia
Kategori:Aostadalen
Kategori:Dalar i Alpane

fr:Val Ferret (Italie)
it:Val Ferret
nl:Val Ferret